פסח קראהן

הרב פסח יוסף קראהן (נולד בט"ו בשבט ה'תש"ה), הוא רב חרדי, מוהל, סופר ודרשן, מחבר סדרת ספרי "המגיד" בהוצאת ArtScroll.

קורות חיים
קראהן נולד בשכונת ויליאמסבורג שבברוקלין, ניו יורק, לאביו הרב אברהם זעליג קראהן. בגיל שבע עבר עם משפחתו לשכונת קיו גארדנס, שם שימש כמדריך במקהלת "פרחי" של קיו גארדנס.

נשוי למרים, אחת המנהלות בבית הספר התיכון "Shevach" בקיו גארדנס הילס, קווינס, ניו יורק.

הקשר עם רבי שלום שבדרון
הרב קראהן ידוע כמי שכתב את סדרת ספרי "המגיד" בהשראת סיפורי רבי שלום שבדרון, שהיה נושא את דרשותיו לציבור כל ליל שבת מאז שנת ה'תשי"ב עד ה'תשנ"ב, בשטיבלאך 'זיכרון משה' בירושלים. הרב קראהן פגש את הרב שבדרון לראשונה בשנת תשכ"ד, כאשר אביו הזמינו להתארח בביתם באחד מביקוריו התכופים בארצות הברית כשהיה אוסף כספים לנזקקי ירושלים, במשך חמשת החודשים שהרב שבדרון שהה בבית משפחת קראהן, נוצר קשר קרוב בינו לבין המשפחה המארחת. כשעזב אותם המשפחה נפרדה ממנו אך ביקרה אותו שוב בישראל, בהמשך נפטר אבי המשפחה ממחלה קשה. לאחר כששה חודשים קיבלו משפחת קראהן מכתב מהרב שבדרון המודיע כי הוא מגיע שוב לארצות הברית. מאז עמד הרב שבדרון עם המשפחה בקשר רציף.

עם דחיפה רבה מצד הרב שבדרון ועזרה פעילה, הרב קראהן כתב את הספר הראשון של רב המכר בסדרת המגיד "המגיד מדבר", שיצא לאור בשנת תשמ"ז. הרב שבדרון נפטר לפני יציאת הספר השני בסדרה. עד שנת תשע"ב, הוציא הרב קראהן שמונה ספרים בסדרה, כולן בהשראתו של הרב שבדרון, ספריו תורגמו למספר שפות.

כמוהל
הרב קראהן הוא דור חמישי של מוהלים במשפחתו. הוא הוכשר למילה בגיל 21, ובכך היה למוהל הצעיר ביותר שהוכשר אי פעם במועצת המוהלים בניו יורק. הוא קיים אלפי בריתות.

הרב קראהן חיבר גם ספר בנושאי מילה, וספר הלכה לשמאליים, הספרים יצאו בהוצאת ArtScroll.

ערך אחד מכרכי ש"ס שוטנשטיין ואת סידור מנחה ומעריב של ארטסקרול.

פעילויות שונות
הרב קראהן הוא דרשן, ו"מגיד" הוא גם מלווה מסעות יהודיים היסטוריים באירופה, תוך סיפורים על הקהילות הגדולות והתוססות שהיו שם לפני מלחמת העולם השנייה. את מסעו הראשון הוא תיעד והדפיס בספרו "מסע עם המגיד".

בשנת תשס"ד הרב קראהן הקים ארגון בשם PaL בבריטניה, תת-ארגון דומה בארצות הברית המחבר בין חוזרים בתשובה לבין אברכים לשעה של לימודי יהדות ודיונים בטלפון.

הרב קראהן כותב טור חודשי במגזין זמן.

 כתביו 
כל כתביו יצאו לאור בהוצאת ארטסקרול
 Bris Milah, יוני 1986
 The Maggid Speaks, פברואר 1987
 Yad Eliezer a Collection of Various Halachos, Mitzvos and Minhagim Pertinent to Left-handers, ינואר 1990
 Reflections of the Maggid, אוקטובר 2002
 Catching Sacred Letters, ינואר 2003
 Jewish Resilience: Three Lectures for the Nine Days and Beyond, ינואר 2009
 Perspectives of the Maggid, פברואר 2012
 In the Splendor of the Maggid, נובמבר 2012
 The Maggid at the Podium, נובמבר 2013
 Yamim Noraim with the Maggid, אגוסט 2021
 Traveling with the Maggid by Paysach J. Krohn, פברואר 2007
 The Glittering World of Chessed, נובמבר 2018
 Motivated by the Maggid, אוגוסט 2018
 At The Maggid's Seder, מרץ 2020
 Of Splendor & Sacrifice A Jewish Journey Through Italy, ינואר 2010
 Shidduchim 101, יחד עם שיינה קרמר, הוצאת Make A Shidduch Foundation, ינואר 2008

קישורים חיצוניים

הרב פסח קראהן באתר הידברות
ראיון בלעדי עם הרב פסח קראהן באתר הידברות 

שיעורים מהרב פסח קראהן באתר torah anytime

הערות שוליים

קטגוריה:מוהלים
קטגוריה:סופרים ישראלים
קטגוריה:עורכים ספרותיים יהודים אמריקאים
קטגוריה:אמריקאים שנולדו ב-1945